b'\n_START_ARTICLE_\nMcLaren MP4/9\n_START_PARAGRAPH_\nMcLaren MP4/9 je McLarnov dirkalnik Formule 1, ki je bil v uporabi v sezoni 1994. Stalna dirka\xc4\x8da mo\xc5\xa1tva sta bila Martin Brundle in Mika H\xc3\xa4kkinen, ki ga je na eno dirki zaradi kazni zamenjal Philippe Alliot, sicer testni dirka\xc4\x8d. Dirkalnik je bil zgrajen okrog 3.5L V10 motorja Peugeot. H\xc3\xa4kkinen je dosegel le \xc5\xa1est uvrstitev med dobitnike to\xc4\x8dk, toda vselej so bile to uvrstitve na stopni\xc4\x8dke, najbolj\xc5\xa1i rezultat je dosegel na dirki za Veliko nagrado Belgije z drugim mestom. Podoben rezultat je uspel tudi Brundlu na dirki za Veliko nagrado Monaka, ob tem pa je dosegel \xc5\xa1e eno tretje mesto in \xc5\xa1e tri uvrstitve med dobitnike to\xc4\x8dk. Skupno je to mo\xc5\xa1tvu ob velikem \xc5\xa1tevilu odstopov, ki so jih dirka\xc4\x8di v sezoni zabele\xc5\xbeili kar \xc5\xa1estnajst ali natanko ob vsakem drugem nastopu, prineslo \xc4\x8detrto mesto v konstruktorskem prvenstvu z 42-imi to\xc4\x8dkami.'